**NAZIV KT: KAZNIONICA U LEPOGLAVI**

**Obrazloženje polugodišnjeg Izvještaja o izvršenju financijskog plana za razdoblje**

**1-6/2024.**

**PRIHODI I PRIMICI**

U izvještajnom razdoblju 1.1. – 30.06.2024. ostvareno je ukupno 9.246.736,96 € prihoda što čini 52,92 % godišnjeg financijskog plana za 2024. a koji iznosi 17.472.779,00 €.

Od ukupno ostvarenih prihoda u iznosu 9.246.736,96 € većinu čine prihodi iz Državnog proračuna (IF11) u iznosu 8.027.531,77 € za koje je indeks ostvarenja 52,18 % u odnosu na godišnji financijski plan. Osim izvora 11, prihodi u prvih šest mjeseci 2024. godine ostvareni su još od: izvora 41 u ukupnom iznosu od 14.128,32 € - financijska sredstva iz djela prihoda od igara na sreću u području pružanja potpore provođenju pojedinačnog programa izvršavanja kazne zatvora i izvora 52 u iznosu od 16.915,57 € - sredstva dobivena iz EU fondova doznačena putem APPRRR- a .

Vlastiti prihodi (IF31) iznose 1.188.161,30 € što čini 59,41 % gospodarsko financijskog plana te se sastoje od: prihoda od pruženih usluga, prihoda od prodaje proizvoda i roba proizvedenih u radionicama Kaznionice, prihoda od preprata, sprovođenja, fotokopiranja, izrada fotografija za potrebe zatvorenika, odvoza otpada, rabata kantine te prodaja kruha.

**RASHODI I IZDACI**

Ukupno ostvareni rashodi iznose 9.075.233,02 €, a čine ih:

**Opći prihodi i primici (izvor 11)** u iznosu 8.027.531,77 € sa indeksom ostvarenja 52,18 % u odnosu na tekući godišnji financijski plan. Navedena sredstva utrošena su na:

Rashode za zaposlene u iznosu 6.313.486,27 €, što je 52,72 % financijskog plana,

Materijalne rashode u iznosu od 1.529.745,78 €, što je 56,55 % financijskog plana,

Financijske rashode u iznosu 1.858,83 €, što je 123,92 % financijskog plana,

Rashode za nabavu nefinancijske imovine u iznosu 182.440,89 €, što je 28,82 % od financijskog plana.

**Prihodi od igara na sreću (izvor 41)** u iznosu 14.128,32 €, što je 26,16 % financijskog plana, sredstva su utrošena za projekte organizacija civilnog društva (udruga) usmjerene pružanju potpore provođenju programa postupanja/izvršavanja kazne zatvora.

**Vlastiti prihodi (IF31)** – ostvareni su ukupni rashodi u iznosu 1.016.657,36 € što je 54,58 % od gospodarsko financijskog plana, a sredstva su utrošena na podmirenje materijalnih rashoda u iznosu od 924.569,58 € što čini 57,84 % gospodarsko financijskog plana i na nabavu nefinancijske imovine u iznosu od 83.146,94 € što čini 33,26 % gospodarsko financijskog plana.

**Ostale pomoći ( izvor 52 )** – ostvareni su ukupni rashodi 16.915,57 € što čini 42,29 % gospodarsko financijskog plana.

**PRIJENOS SREDSTAVA IZ PRETHODNE I U SLJEDEĆU GODINU**

Prijenos sredstava iz prethodne godine ostvaren je u iznosu 305.852,19 € na dan 01.01.2024.

(izvor financiranja 31), a koja su korištena za podmirenje rashoda nastalih obavljanjem vlastite djelatnosti kao i u svrhu poboljšanja standarda života i smještaja zatvorenika u zatvorskim uvjetima.

Prijenos sredstava u sljedeće razdoblje iznosi 477.356,13 € ( izvor financiranja 31 )

te će se isti koristiti za plaćanje nastalih rashoda vezanih uz obavljanje vlastite djelatnosti kao i u svrhu poboljšanja života i smještaja zatvorenika.